मगर समय आखिर ज़माने की हदबद से निर्लिप्‍त, आंखें मूंदे ये सीधे-सीधे जा क्‍यों रहा है? जहां जा रहा है वहां क्रेडिट कार्ड्स और नियन रोशनियों में रात-रात भर चमकते फ्लाईओवर्स न हुए तो? घुप्‍प अंधेरा और सन्‍नाटे में नहाया समय हुआ? ऐसे समय का समय साक्षात कर पायेगा? अदबदाकर व पूंछ दाबकर पीछे नहीं भागेगा? ऐसे डरे हुए समय का तब क्‍या मोह पालकर हम स्‍वागत करेंगे? कर पायेंगे? हमीं क्‍यों बांग्‍लादेश या बुरकिना फासो भी कर पायेगी? समय के लिए सोचनेवाली बात है.